Rusko Carstvo

Kada se Veliki moskovski vojvoda Ivan Grozni 1547. krunisao za cara sve Rusije, na značaju je dobila koncepcija Moskve kao Trećeg Rima, koja je nastala za vrijeme Ivana III. Po toj teoriji Moskovska država je ostala posljednji bastion pravoslavnog hrišćanstva. Vizantijski rituali, plemstvo i državni simboli poput dvoglavog orla su se oblikovali po vizantijskim uzorima. Ceremonija krunisanja sedamnaestogodišnjeg Ivana Groznog podsjećala ja na krunisanja vizantijskih careva. Moskovska država je sebe shvatala kao slobodnu teritoriju Rusije čija je misija bila da cijelu Rusiju oslobodi od strane vladavine. Ova politika je dovela do ratova sa Poljskom i Litvanijom, odnosno kasnije sa Poljsko-Litvanskom unijom.

 Kontakti sa Zapadnom Evropom 
U Zapadnoj Evropi Rusija je bila daleka i malo poznata zemlja, čiji su trgovački proizvodi stizali preko poljsko-litvanskih posrednika. Situacija se djelimično izmijenila kada je baron Zigmund fon Herberštajn 1549. objavio svoje djelo Rerum Moscoviticarum Commentarii. Ovo je bio prvi detaljan opis ove nepoznate zemlje. Dodatne informacije o Rusiji donijeli su engleski i holandski trgovci. Ivan Grozni je koristio engleske trgovce kao način da razmjenjuje pisma sa kraljicom Elizabetom I.

 Također pogledajte 
 Spisak moskovskih velikih kneževa

 Reference 

 Vanjski linkovi 

 http://gumilevica.kulichki.net/VGV/vgv5.htm

Kategorija:Historija Rusije
Kategorija:Politika
Kategorija:Bivše monarhije